לאחר שלא שיחק במשך כל עונת 2015/2016 באופן מקצועני (אך זכה למספר פניות במהלכה מצד מכבי תל אביב), חתם אדריאן בבני הרצליה ב-21 באוגוסט 2016 על חוזה של 170 אלף דולרים לעונה. במהלך העונה הצליח אדריאן להיבחר למשחק האולסטאר של ליגת העל בכדורסל וגם לעזור לקבוצתו להתקדם לשלב הבתים השני של היורופקאפ. הקבוצה סיימה את העונה הסדירה במקום החמישי עם 76% ניצחונות בביתה כשאדריאן הוא שחקן מפתח, אך לא יכלה למכבי תל אביב בפלייאוף.
לאחר ההצלחה שלו במדי הקבוצה בעונת 2016/2017, באוגוסט 2017 הוארך חוזהו לשנתיים נוספות. ב-12 באוקטובר 2017 קלע 18 נקודות ולקח 7 ריבאונדים במשחק חוץ מול פורטו שהסתיים בניצחון 85-83 (למרות שלא מחקו את 3 נקודות ההפרש של הפורטוגלים מהמשחק שהסתיים 68-65 בהרצליה) שהוביל להעפלת הקבוצה לשלב הבתים של מפעל היורופקאפ הודות ליחס הסלים שלה אל מול המפסידות האחרות בשלב המקדים האחרון. הקבוצה הודחה בתום שלב הבתים. את עונת 2017/2018 סיימה קבוצתו במקום העשירי בליגה ואדריאן סיים עם ממוצעים של 17.2 נקודות, 8.8 ריבאונדים ומדד 21.2 ב-32.2 דקות משחק.
בתום העונה בחר להפעיל את אפשרות ההשתחררות מחוזהו אולם ב-3 ביולי 2018 חתם על חוזה חדש בבני הרצליה, עם אפשרות להארכה עד 2021. לאחר עונה שבמהלכה ירדה הרצליה לליגה הלאומית בכדורסל, ב-28 באוגוסט 2019 חתם בעירוני נהריה.
ב-7 בינואר 2020, לאחר 14 משחקים במדי הקבוצה, הוא שוחרר.
ב-22 בפברואר 2020, חתם בקבוצת אל-איטהאד ג'דה מהליגה הראשונה בערב הסעודית.
אנריקה הרביעי, מלך קסטיליה
אנריקה הרביעי, מלך קסטיליה (5 בינואר 1425 - 11 בדצמבר 1474), היה מלך קסטיליה בין השנים 1454–1474, ולאחר מותו פרצה מלחמת הירושה הקסטיליאנית.
ביוגרפיה.
אנריקה הרביעי נולד בוואיאדוליד ב-5 בינואר 1425, והיה בנם של חואן השני, מלך קסטיליה ומריה מאראגון, מלכת קסטיליה, בתם של פרננדו הראשון, מלך אראגון ולאונור אורקה מקסטיליה, רוזנת אלבורקרקה. בשנת 1444 קיבל אנריקה את התואר נסיך חאאן, ובשנת 1445 הביס את האצולה הקסטיליאנית בקרב אולמדו הראשון.
ב-20 ביולי 1454 מת אביו חואן השני, מלך קסטיליה, ואנריקה עלה לשלטון במקומו. עם עלותו לשלטון גירש אנריקה את אחותו איזבלה ושאר קרוביו מהממלכה. בשנת 1455 התחתן אנריקה עם ז'ואנה, נסיכת פורטוגל, בתו של דוארטה, מלך פורטוגל ואחותו של אפונסו החמישי, מלך פורטוגל, ועל ידי כך כרת ברית עם ממלכת פורטוגל. בשנת 1458 מת אלפונסו החמישי, מלך אראגון, ואחיו חואן השני, מלך אראגון עלה לשלטון במקומו. אנריקה תמך באצולה שהתנגדה לחואן, ואף תמך בהמשך בקרלוס, נסיך ויאנה, אולם לבסוף כרת עם חואן הסכם שלום. בשנת 1461 בהיות איזבלה אחותו בסביבות גיל 10, החזירה אנריקה לקסטיליה תחת פיקוחו ההדוק. בשנת 1462 פרצה מלחמת האזרחים הקטלונית, ואנריקה טען לזכותו לכתר ממלכת אראגון, אולם בשנת 1463 הגיע אנריקה להסכם עם חואן השני, וויתר על זכויותיו לכתר אראגון. בשנת 1468 ביקשו אצילים למרוד באנריקה ולמנות את איזבלה למלכה במקומו, אך היא סרבה והכירה במלכותו של אחיה. בתמורה, הוכרה איזבלה על ידי אנריקה כיורשתו.
ב-11 בדצמבר 1474 מת אנריקה הרביעי, ואחותו איזבלה הראשונה, מלכת קסטיליה עלתה לשלטון במקומו. אולם אצילי אקסטרמדורה התנגדו לשליטת איזבלה, ותמכו בחואנה, נסיכת קסטיליה בתו של אנריקה שהייתה נשואה לאפונסו החמישי, מלך פורטוגל, ובקבות כך פרצה מלחמת הירושה הקסטיליאנית, שבסיומה תפסה איזבלה את השלטון.
משפחתו.
בשנת 1440 התחתן אנריקה עם בלאנקה, נסיכת נווארה, אך בשנת 1453 בוטלו הנישואים, ללא שהיו לו ילדים ממנה.
בשנת 1455 התחתן אנריקה עם ז'ואנה, נסיכת פורטוגל, ממנה נולדה לו בת אחת:
סטטיק
לירז רוּסוֹ (נולד ב-8 בדצמבר 1990), המוכר בשם הבמה סטטיק (לעיתים גם סטטבוי) הוא זמר פופ וראפר ישראלי. היה חבר בצמד סטטיק ובן-אל תבורי עם בן-אל תבורי והמפיק ג'ורדי, יחד הוציאו להיטים שזכו להצלחה בישראל, ובהם טודו בום, כביש החוף, ברבי, אפס מאמץ ואחרים. הלהיטים זכו לעשרות מיליוני צפיות באתר יוטיוב.
ביוגרפיה.
לירז רוסו אומץ בגיל 4 חודשים על ידי משה וניצה רוסו וגדל בחיפה. את כינויו "סטטיק" קיבל מחבר ילדות בשם גל פרידמן, שטען שהוא "עוקצני ומפתיע כמו חשמל סטטי". בילדותו התחיל ללמוד פסנתר וגיטרה ובגיל 15 הופיע בפסטיבלים עירוניים עם להקת נוער חיפאית.
את שנות התיכון עשה בתיכון "חוגים" שבחיפה. בנעוריו, היה חניך בקבוצת מוזיקה בתנועת האמנים "תנועת תרבות". בגיל 15 החל לעסוק במוזיקה ולהתאמן בפריסטייל ראפ. הופעות ראשונות רשם כחלק מהרכב ראפ חיפאי בשם "יוניק טי" (Unique T), לצד שמחה חודטוב ופבל פסין. לאחר שעזב את ההרכב, יצר במשותף עם המפיק והראפר מור שגב (הידוע כ"דיגיביט"), את אלבומו הראשון. כשמור שגב ירד מהארץ, המשיך סטטיק בשיתופי פעולה מזדמנים עם זמרים ישראלים ואחר כך עם הראפר והמפיק "סיקסטי-ניין" ועם הראפר רון נשר. לפרסום משמעותי ראשון זכה כששיתף פעולה עם אלון דה לוקו בשיר "לוקו ויין".
רוסו התגייס לצה"ל במסלול ייעודי לקצונה ובשירותו שימש קצין באכ"א. עם זאת, בגיל 21 חלה בריקציה ולכן, נאלץ לסיים את שירותו הצבאי מוקדם מהצפוי מסיבות בריאותית.
הפרסום הגדול של רוסו הגיע בשנת 2015 כאשר היה שותף לשיר "בא לה לרקוד" ביחד עם הדיג'יי גל מלכה. השיר זכה להצלחה ונכנס לפלייליסט של גלגלצ והיה לאחד השירים המצליחים באותה שנה. השיר שיצא לאחריו "דוביגל" (לכאורה, אודות דובי גל) יחד עם רון נשר, ג'ורדי ובן-אל תבורי זכה להצלחה רבה גם כן.
בשנת 2016 הוציא ביחד עם תבורי שיר נוסף: "ברבי", השיר זכה להצלחה רבה והגיע למקום תשיעי במצעד השבועי של מדיה פורסט.YouTube, לאחר הצלחת השיר השניים הפכו לצמד והוציאו ביחד עוד שירים שזכו להצלחה רבה, ביניהם: "כביש החוף", "זהב", "סלסולים" ו"קאוואי" שזכו בזה אחר זה להגיע למקום הראשון במצעד השבועי של "מדיה פורסט". למעט הסינגל "כביש החוף", כל השירים שהוציאו כצמד נכנסו לפלייליסט של גלגלצ.
בנובמבר 2016 הצטרף ביחד עם תבורי לצוות השיפוט של העונה הרביעית של הכוכב הבא לאירוויזיון בערוץ 2 בקשת (ובהמשך בקשת 12), לצד אסף אמדורסקי, קרן פלס והראל סקעת. באותה שנה גם השתתף לראשונה בפסטיגל יחד עם בן אל תבורי. בפסטיגל 2017 הצמד השתתף בשנית בפסטיגל אך בניגוד לשנת 2016, הצמד הופיע במעמד של "אמן אורח" ולא לקחו חלק בעלילה.
בינואר 2018 הוציא שיר יחד עם שותפו בן-אל שנקרא "נמסטה". ב-6 במאי 2018, הוציא יחד עם שותפו המוזיקלי בן אל את שירם החדש "קאוואי".
ב-1 באוגוסט 2018, התארח עם בן אל בהופעה של ג'ייסון דירולו בישראל. ב-5 באוגוסט, הוציא שיר יחד עם שותפו בן-אל שנקרא "גומיגם".
ב-12 בדצמבר הוציא יחד עם בן אל את הגרסה הלועזית לשיר "סלסולים" הנקרא "Broke Ass Millionaire".
ב-15 בינואר 2019, הוציא עם בן אל את שירם "יאסו" באירוח עדן בן זקן וסטפן לגר. ב-15 בפברואר הוציא יחד עם בן אל וג'יי באלווין את הגרסה הלועזית לשיר "טודו בום" הנקראת "Tudo Bom".
ב-27 ביוני, הוציא יחד עם בן אל וגאלה בראון את השיר "בננות".
ב-10 בינואר 2020 הוציא יחד עם בן אל, בשיתוף עם הראפר פיטבול האמריקאי את השיר "".
ב-30 באוקטובר 2020 הוציא הצמד ביחד עם הלהקה האמריקאית בלאק אייד פיז את השיר "Shake Ya Boom Boom".
פעולות מחוץ לתחום המוזיקלי.
במרץ 2017 חתם, יחד עם שותפו המוזיקלי בן-אל תבורי, על חוזה פרסום כפרזנטורים של רשת האופנה "קסטרו".
באוגוסט 2019 רוסו פתח ערוץ גיימינג ביוטיוב בשם "Buzzer" ובו אירח עוד יוטיוברים שקשורים לגיימינג. הערוץ היה פעיל במשך כשנה וסך הכל הועלו בו 13 סרטונים.
חיים אישיים.
רוסו נשוי לשרית פולק והם מתגוררים בחיפה.
במהלך 2017 רוסו הביע בחשבון הפייסבוק והאינסטגרם שלו תמיכה בסוגיית האימוץ של הקהילה הגאה ובצעדת השרמוטות.
אמא אמרה לי דני
אינני בוכה אף פעם
ויכוח ויאדוליד
סידור הרסג
סידור רב סעדיה גאון
סידור רב סעדיה גאון הוא הכינוי המקובל לספר כתאב ג'אמע אלצלואת ואלתסאביח (בעברית: ספר כל התפילות והברכות) שחיבר רב סעדיה גאון. הספר כלל את נוסח התפילה לפי שיטתו של סעדיה גאון בשפה העברית, וחיבור הלכתי הכולל בן השאר את הלכות התפילה, השבת החגים והצומות כתוב בשפה הערבית. נוסח התפילה וההלכות הרלוונטיות שזורים בו זה בזה.
סידור רב סעדיה גאון הוא החיבור השלם היחיד שהוא עדות אותנטית על נוסח בבל ועל מנהגי התפילה של יהדות בבל בתקופת הגאונים.
השפעה.
סדר רב סעדיה גאון, בניגוד לחברו סדר רב עמרם גאון, השפיע אך מעט על קהילות אירופה. מנגד, הוא השפיע רבות על נוסח התפילה בקהילות באזור המזרח התיכון. נוסח פרס – שהיה מקובל בארצות מזרחיות כגון איראן, אפגניסטן וכורדיסטן – מושפע בעיקר מסידור רב סעדיה גאון, וכך גם הנוסח שבמחזור ארם צובה. בתקופות מאוחרות, החל מהגעת מגורשי ספרד לאזור, נדחק הנוסח המקומי בארצות אלה, ועמו ההשפעות של רס"ג, מפני נוסח הספרדים.
הדפסת הסידור.
הסידור נדפס לראשונה מתוך כתב יד בודד בשנת תש"א, על ידי ישראל דוידזון, שמחה אסף ויששכר יואל בהוצאת חברת מקיצי נרדמים.
חיל האוויר של צבא השחרור העממי
חיל האוויר של צבא השחרור העממי (בסינית מופשטת: 中国人民解放军空军, באנגלית: People's Liberation Army Airforce, או בראשי תיבות: PLAAF) מכונה גם כ"חיל האוויר השחרור העממי" (בסינית: 人民空军), על גבי מטוסי החיל לעיתים כתוב "חיל האוויר הסיני" (בסינית: 中国空军) הוא זרוע האוויר של צבא השחרור העממי של סין.